શીર્ષક: ઉમર ખાલિદ : એ લોકો અમને ડરાવીને ચૂપ નહીં કરી શકે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઉમર ખાલિદ પર નવમી ફેબ્રુઆરીના દિવસે જવાહરલાલ નહેરુ યુનિવર્સિટીમાં સંસદ પર હુમલો કરનાર અફઝલ ગુરુને ફાંસી આપવાનો વિરોધ કરવા માટે કાર્યક્રમ યોજીને ભારત-વિરોધી સૂત્રોચ્ચાર કરવાનો આરોપ મૂકવામાં આવ્યો હતો.

આ આરોપો મૂકવામાં આવ્યા ત્યારે ખાલિદ પીએચડીના છેલ્લા વર્ષમાં હતા. હાઈકોર્ટના આદેશ બાદ યુનિવર્સિટીએ તેમનો મહાશોધ નિબંધ સ્વીકાર્યો હતો.

ઉમર ખાલિદ તેમના નિવેદનમાં કહે છે કે, "છેલ્લાં થોડાં વર્ષોમાં એક પછી એક ઍક્ટિવસ્ટ્સની હત્યાઓ થઈ છે અને મારા જીવને જોખમ છે એ સ્થિતિમાં મારા પર પણ બંદૂક કોઈ તાકી શકે છે.

"દાભોલકર, કલબુર્ગી, પાનસરે, ગૌરી લંકેશ અને આ નામોની યાદી હજુ લંબાઈ રહી છે, પણ શું હું કહી શકું કે હું પણ આ માટે તૈયાર જ હતો? 

"કોઈ પણ એવું કહી શકે કે તે આ પ્રકારની ઘટના માટે ખરેખર તૈયાર હતા? ના.

તમે આ વાંચ્યું કે નહીં?

"આ ઘટના પણ ત્યારે થઈ જ્યારે 15 ઑગસ્ટને માત્ર બે દિવસ બાકી છે. પ્રશ્ન એવો પણ ઊઠે છે કે શું 'સ્વતંત્રતા'નો અર્થ એવો થાય છે કે દેશના નાગરિકોએ અન્યાય સામે અવાજ ઉઠાવવાના 'ગુના' માટે મરવાની તૈયારી રાખવી પડે?

"સંજોગની વાત એ છે કે કૉન્સ્ટિટ્યૂશન ક્લબમાં મારા પર જ્યારે પિસ્તોલધારી વ્યક્તિએ હુમલો કર્યો ત્યારે હું 'ડરથી આઝાદી' નામના કાર્યક્રમમાં હાજરી આપવા ગયો હતો.

"મુદ્દાની વાત એ છે કે સ્વાતંત્ર્ય દિવસના બે દિવસ પહેલાં દેશની રાજધાનીના સૌથી સુરક્ષિત ગણાતા વિસ્તારમાં કોઈ હથિયારધારી વ્યક્તિ ધોળે દિવસે આવીને મારા પર હુમલો કરે એનાથી સ્પષ્ટ થાય છે કે આ વ્યક્તિને વર્તમાન રાજકીય શાસનથી ડર નથી.

"આ કાયદો અને વ્યવસ્થાની પણ મશ્કરી કરવા જેવું છે.

"મને ખબર નથી કે હુમલો કરનાર કોણ છે કે એને કોનું પીઠબળ છે. એ પોલીસ તપાસનો વિષય છે, પણ હું એટલું ચોક્કસ કહું છું કે, ગઈકાલ જે થયું કે આવતીકાલે આવું જ કંઈ થાય તો હુમલા માટે 'આજાણ્યા હથિયારધારી શખ્સ'ને જવાબદાર ઠેરવતા નહીં.

"ખરા ગુનેગારો એ છે કે જેઓ પોતાની ખુરશી પરે બેસીને સત્તાનો દુરુપયોગ કરીને નફરત, ખુનામરકી અને ડરનું વાતાવરણ ફેલાવી રહ્યા છે. ખરા ગુનેગારો એ લોકો છે કે જેમણે ખૂનીઓ અને મૉબ લિંચિંગ કરનારાઓ બિન્દાસ ફરી શકે એવું વાતાવરણ સર્જ્યું છે.

"ખરા ગુનેગારો સત્તાધારી પક્ષના પ્રવક્તા, પ્રાઇમ ટાઇમ ઍન્કર અને ટીવી ચેનલો છે કે જેમણે મારા વિરુદ્ધ અફવાઓ ફેલાવી હતી.

"એ લોકો ગુનેગાર છે કે જેમણે મને જૂઠાણાંના આધારે રાષ્ટ્ર-વિરોધી ચીતર્યો અને મારા વિરુદ્ધ વર્ચ્યુલ લિંચ-મૉબની પ્રેરણા...